《益老过灵岩夙筑塘因慰藉小隐索诗》
宋代·许及之

孤云一片自由身，古刹随缘有夙因。小隐未容蚕作茧，灵岩要夙海扬尘。

筑塘衣钵时时唱，信笔诗篇句句新。昼绣不须归相里，闻师自是雁山人。

作者简介：许及之（？～一二○九），字深甫，温州永嘉（今浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。